Stasys Šedbaras

Stasys Šedbaras (g. 1958 m. vasario 10 d. Tūjainiuose, Šilalės raj.) – teisininkas, Lietuvos ir Vilniaus miesto politinis veikėjas, teisės pedagogas, buvęs teisėjas, advokatas.

 Biografija 

1976 m. baigė Kaltinėnų vidurinę mokyklą, 1981 m. su pagyrimu baigė teisė studijas Vilniaus universiteto Teisės fakultete. MRU TF apgynė socialinių mokslų (teisės krypties) daktaro disertaciją (2005 m.)St. Šedbaro kontoros tinklalapio informacija (St. Šedbaro gyvenimo aprašymas).

1981–1982 m. buvo kadrų inspektorius, juriskonsultas vienoje iš Vilniaus ūkinių organizacijų. 1982 m. vieno iš Vilniaus miesto administracinių rajonų prokuratūros stažuotojas, prokuroro padėjėjas, vyresnysis prokuroro padėjėjas, nuo 1987 m. Vilniaus rajono teismo teisėjas, Lietuvos Aukščiausiojo Teismo teisėjas (1989–1992 m.), nuo 1992 m. iki 1993 m. LR teisingumo ministro pavaduotojas, 1993–1996 m. ir nuo 2023 m. LR Konstitucinio Teismo teisėjas, advokatas (nuo 1996 m. kovo mėn. iki 1998 m., nuo 2000 m. lapkričio mėn.), Stasio Šedbaro advokatų kontoros advokatas (nuo 2002 m. balandžio 10 d. iki 2008 m. lapkričio 17 d.)

1997 m. LR Ministro Pirmininko aparato valstybės konsultantas valstybės ir žmogaus teisių klausimais, 1998–1999 m. LR vidaus reikalų ministras. 1999 m. aktyviai dalyvavo steigiant administracinius teismus, buvo Aukštesniojo administracinio teismo pirmininkas. Nuo 2000 m. ir Lietuvos teisės universiteto Administracinės teisės ir proceso katedros docentas, 2006-2008 m. VDU Teisės instituto direktorius.„Infolex“ informacija.

Mokslinių interesų kryptys – administracinis procesas, jo teisinis reguliavimas, žmogaus teisių apsauga. Dėstomi kursai – „Administracinio proceso teisė“, „Valstybės tarnybos lyginamoji teisė“, „Administracinių aktų priėmimas ir įgyvendinimas ir administracinių sutarčių sudarymas ir vykdymas“„VDU Teisės instituto naujas direktorius doc.dr. Stasys Šedbaras“  2006.09.11, „Infolex“.

2007–2008 m. Vilniaus miesto savivaldybės tarybos narys. 2008–2023 m. Seimo narys.

Žmona Ona (g. 1958 m.), pradinių klasių mokytoja. Sūnūs Tomas (g.1979), teisininkas, Martynas (g. 1982 m.), muzikas. Dukra Viktorija (g. 1995 m.), moksleivė. Kas yra Kas Lietuvoje. Auksinis Tūkstantmečio leidimas. Neolitas, 2009..

 Narystė partijose, visuomeninė veikla 

2000 m. Krikščionių konservatorių socialinės sąjungos pirmininko pavaduotojas. 2006 m. Tėvynės sąjungos Vilniaus miesto skyriaus narys. Lietuvos teisininkų draugijos žurnalo „Justitia“ redaktorių kolegijos pirmininkas, 2004 m. Lietuvos teisininkų draugijos pirmininkas.

 Apdovanojimai 
 1996 m. Lietuvos didžiojo kunigaikščio Gedimino ordino Karininko kryžius už nuopelnus kuriant Lietuvos teisinę sistemą bei pastangas stiprinant valstybingumą2008 m. Lietuvos Respublikos Seimo rinkimai - Tėvynės sąjunga - Lietuvos krikščionys demokratai - Iškelti kandidatai  (2008 m. Lietuvos Respublikos Seimo rinkimai).

 Šaltiniai 

|-

Kategorija:Seimo nariai
Kategorija:LRS Teisės ir teisėtvarkos komiteto pirmininkai
Kategorija:LR Konstitucinio Teismo teisėjai
Kategorija:Lietuvos Aukščiausiojo Teismo teisėjai
Kategorija:Lietuvos administracinių teismų pirmininkai
Kategorija:Lietuvos vidaus reikalų ministrai
Kategorija:Lietuvos teisingumo viceministrai
Kategorija:VDU Teisės fakulteto dekanai
Kategorija:Aukštesniojo administracinio teismo teisėjai
Kategorija:Lietuvos administratyvistai
Kategorija:Lietuvos advokatai